चाइल्ड राइट्स क्लब बनेंगे स्कूलों में
चाइल्ड राइट्स क्लब बनेंगे स्कूलों में
भास्कर संवाददाता | सीकर
बालसहभागिता बढ़ाने के उद्देश्य से स्कूलों में अब चाइल्ड राइट्स क्लब का गठन किया जाएगा। बाल शोषण, बाल विवाह, बाल श्रम रोकने की कवायद के चलते सरकारी गैर सरकारी स्कूलों में इन क्लबों का गठन होगा। प्रारंभिक शिक्षा निदेशालय में इस संबंध में निर्देश जारी किए हैं। इसके तहत हर महीने के दूसरे चौथे शनिवार को क्लब के लिए विभिन्न प्रकार की गतिविधियों का आयोजन किया जाएगा। इसमें बाल शोषण या बाल श्रम से जुड़ी लघु फिल्में भी दिखाई जाएंगी।
इसके अलावा कविता, पहेली, चित्र आदि प्रतियोगिताओं के माध्यम से एक्शन प्लान बनाकर बच्चों को बाल श्रम, बाल शोषण के संबंध में जागरूक किया जाएगा। इसमें बच्चा अपने अधिकार के विपरीत कोई गतिविधि होने पर अभिभावकों, अध्यापक, संरक्षक या बाल अधिकारिता विभाग को बता सके। प्रधानाध्यापक, सचिव प्रभारी क्लब के संचालक होंगे।
येगतिविधियां होंगी |क्लब से जुड़े बच्चों की पहचान एवं परिचय, क्लब की भूमिका पर चर्चा, बाल अधिकारों पर चर्चा, अध्यापक प्रभारी द्वारा बताई गई जानकारी शामिल होगी।
पुरस्कृतकिया जाएगा |क्लब की गतिविधियों में बेहतर प्रदर्शन करने, प्रतियोगिता कार्यक्रमों के आयोजन में भाग लेने पर बच्चों को पुरस्कृत करेंगे।
hin_Deva hin_Deva mai_Deva hin_Deva hin_Deva hin_Deva hin_Deva